  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Кезысь ёрос эмъюртысь пинь эмъян ёзэтэ кык выль туала тӥрлык вуиз. Со сярысь Удмуртиысь тӧролэн но кивалтэтлэн пресс-службазы ивортӥз. « Выль тӥрлык 2022-тӥ арын толсуре вуиз. Со диагностика лэсьтон, эмъян но операциос ортчытон понна кутӥське. Толэзь ӵоже выль тӥрлыкен 200-лэсь трос пациентъёсты эмъязы ни. Пинь эмъян тӥрлыкъёсты выльдон таяз арын азьланьтӥськоз » Эльвира Пинчук, Удмуртиысь кивалтэтлэн тӧроезлэн воштӥсез 2022-тӥ арын Кезысь ёрос эмъюртэ «Здравоохранение» йӧскалык ӵектослэн выльдонъя программаезъя туала лыдпусо флюорограф басьтӥзы, туэ эшшо ньыль тӥрлык возьмало. Тодэ вайытом, 2022-тӥ арын Удмуртиысь эмъяськонниосы 52 тӥрлык басьтӥзы. Тегъёс: эмъяськонниос тӥрлык Тазалык Кез Удмуртия  